Diari Oficial de la Generalitat Valenciana


Sumari del DOGV 6664, del 02-12-2011 (2011/12270)

RESOLUCIÓ de 22 juliol de 2011, de la Direcció de l'Agència Valenciana de l'Energia, per la qual s'atorga a Iberdrola Distribución Eléctrica, SA.U., autorització administrativa per a la nova subestació transformadora de 220/20 kV, denominada ST Vilanova, en la part corresponent a la xarxa de distribució d'energia elèctrica, ubicada al terme municipal de Villanueva de Castellón, província de València, s'aprova el projecte tècnic d'execució i se'n declara, en concret, la utilitat pública. (ATASCT/2010/193/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12676


Data del document
:   22-07-2011

Organisme emissor
:   Agència Valenciana de l'Energia, AVEN

Tipus de document
:   Resolució

Descriptors 

:   * empresa privada

RESOLUCIÓ de 22 juliol de 2011, de la Direcció de l'Agència Valenciana de l'Energia, per la qual s'atorga a Iberdrola Distribución Eléctrica, SA.U., autorització administrativa per a la nova subestació transformadora de 220/20 kV, denominada ST Vilanova, en la part corresponent a la xarxa de distribució d'energia elèctrica, ubicada al terme municipal de Villanueva de Castellón, província de València, s'aprova el projecte tècnic d'execució i se'n declara, en concret, la utilitat pública. (ATASCT/2010/193/46). [2011/12987]  
Vist l'escrit presentat per Iberdrola Distribución Eléctrica, SA.U., domiciliada a l'efecte de notificacions a 48646 Erandio (Biscaia), c/Ribera de Axpe, núm. 5, en data 12 de juliol de 2010, davant el Servici Territorial d'Energia de València de la Conselleria d'Infraestructures i Transport, en què sol·licita que se li concedisca autorització administrativa per a la reforma i l'adequació de la subestació ST Vilanova, en la part corresponent a la xarxa de distribució d'energia elèctrica, ubicada al costat del camí de Santa Anna, en la parcel·la 126 del polígon 8 del terme municipal de Villanueva de Castellón, província de València, s'aprove el projecte tècnic d'execució i se'n declare, en concret, la utilitat pública. (ATASCT/2010/193/46).  
A l'escrit s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 17 de desembre de 2009.  
Vist que es va realitzar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, modificat pel Decret 32/2006, de 10 de març i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana; havent-se realitzat també la publicació en el Diari Oficial de la Comunitat Valenciana de 7 d'octubre de 2010; en el Butlletí Oficial de la Província de València de 14 d'octubre de 2010; en el diari ABC de data 14 d'octubre de 2010 i en el tauler d'anuncis de l'Ajuntament de Villanueva de Castellón, únic afectat pel projecte.  
  
  
D'acord amb la documentació que hi ha en l'expedient, no s'han presentats al·legacions a la instal·lació projectada.  
Vist que de conformitat amb el que s'ha previst en l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que de conformitat amb el mencionat Decret 88/2005, es va traslladar a l'Ajuntament de Villanueva de Castellón la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de prestar-ne la conformitat o l'oposició, i simultàniament es va traslladar a l'indicat ajuntament, i d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, se sol·licitava informe sobre l'adaptació del projecte al planejament urbanístic que resulte aplicable.   
  
No consta en l'expedient l'informe sol·licitat al mencionat ajuntament.  
Atés que amb data 17 de juny de 2011, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental que estimava favorable, als efectes ambientals únicament, i sense perjudici de l'obtenció prèvia de les autoritzacions sectorials que hi siguen aplicables, el projecte d'ampliació de la subestació transformadora ST Vilanova, al terme municipal de Villanueva de Castellón, província de València, sempre que este es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.  
Vist que l'expedient tramés pel Servici Territorial d'Energia de València que emet informe favorable de la instal·lació sol·licitada.   
  
Vist que el projecte presentat disposa entre la seua documentació dels plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjudici d'indemnitzar-los adequadament.  
Atés que d'acord amb la documentació que hi ha en l'expedient, l'ampliació i l'adequació sol·licitada s'executarà en els mateixos terrenys on actualment es troba ubicada la subestació transformadora, és a dir, al costat del camí de Santa Anna, en la parcel·la 126 del polígon 8 a Villanueva de Castellón.  
Atés que d'acord amb el projecte presentat, la instal·lació sol·licitada té per objecte la implementació d'un nou sistema de tensió, atesa la necessitat existent de dotar d'una major cobertura al creixement de la demanda en la zona de mercat al qual proveïx, la qual cosa fa necessari disposar d'una major potència en l'alimentació elèctrica, a més de poder millorar la qualitat en el subministrament, la disminució de les pèrdues actualment hagudes i la diversificació en el proveïment en esta zona geogràfica.  
Atés que d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Atés que d'acord amb el que s'ha establit en l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjudici de les concessions i autoritzacions que siguen necessàries, d'acord amb altres disposicions que hi siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atesa la Resolució de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia, publicada en el Diari Oficial de la Comunitat Valenciana de data 20 de juliol de 2011, esta Direcció de l'Agència Valenciana de la Energia, resol:  
  
Primer  
Atorgar a Iberdrola Distribución, SA.U., autorització administrativa per a la nova subestació transformadora de 220/20 kV, denominada ST Vilanova, ubicada al costat del camí de Santa Anna, en la parcel·la 126 del polígon 8 del terme municipal de Villanueva de Castellón, província de València, en la part de distribució d'energia elèctrica, les característiques principals de la qual són:  
- Sistema de distribució a 20 kV.  
· Format per una instal·lació blindada, interior, amb envoltant metàl·lica i aïllament en hexafluorur de sofre (SF6), configuració en doble barra, compost per tres mòduls les posicions dels quals són les que s'indiquen:  
Mòdul 1, consta de les dèsset posicions següents: deu de línia, una d'enllaç de barres; una de mesura, una de transformador, una de servicis auxiliars, una de bateria de condensadors i dos de partició de barres.  
  
Mòdul 2, que consta de les dènou posicions següent: deu de línia, una d'enllaç de barres, una de mesura, una de transformador, una de servicis auxiliars, una de bateria de condensadors, dos de partició de barres i dos d'unió de barres.  
Previsió d'instal·lar a futur un mòdul 3 amb dèsset posicions.  
  
· Sistema de transformació: està compost per tres transformadors de potència, en intempèrie. D'estos són dos (T-1 i T-2) transformadors trifàsics de relació de transformació 220/20 kV i 50 MVA de potència nominal amb les seues reactàncies trifàsiques corresponents. El tercer d'estos (T-3) de les mateixes característiques que els anteriors, es manté com a previsió d'instal·lació futura.  
· Servicis auxiliars (transformadors).  
Per a garantir el corrent altern, s'instal·len en nombre de dos, amb relació de transformació 20/0,420-0,242 kV, trifàsics i amb potència nominal de 250 kVA, situats en la part d'intempèrie. Per a corrent continu, dos transformadors destinats a comandament i control.  
· Dues bateries de condensadors, més una de reserva, composta cada una per un mòdul de 3,6 MVAr i altre de 7,2 MVAr.  
· Estructura metàl·lica: s'instal·len en l'interior de l'edifici, per a la subjecció dels cables de potència del GIS i ajust de les cel·les de mitjana tensió. En l'exterior, correspon el muntatge d'aquelles necessàries per als transformadors de potència i altres elements.  
· Xarxa de terres: malla de terres inferiors unida a la que actualment hi ha i mitjançant la unió a les terres de protecció de totes les parts metàl·liques sotmeses a tensió, encara que es pogueren produir de forma incidental.   
- Obra civil: tancament exterior constituït per malla metàl·lica sobre pals metàl·lic.  
- Edifici: és independent, construït amb prefabricat de formigó armat, i el tancament i la coberta són, igualment, de plaques prefabricades de formigó. S'hi ubiquen els sistemes elèctrics corresponents als sistemes de transport (Red Eléctrica de España, SA.U) i de distribució (Iberdrola Distribución Eléctrica, SA.U.), la sala GIS i els equipaments de control, protecció, comunicació, així com l'alimentació en baixa tensió.  
- Pressupost: 4.050.185,74 euros.  
  
Segon  
Aprovar el projecte d'execució per a l'ampliació sol·licitada i autoritzada en el punt primer de la present resolució, firmat per tècnic competent i visat pel col·legi oficial corresponent en data 17 de desembre de 2009.  
La present resolució queda sotmesa a les condicions següents:  
  
a) L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació a executar complirà els reglaments aplicables a este tipus d'instal·lacions i en particular allò establit en el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i els seues instruccions tècniques complementàries. En tot cas, Iberdrola Distribución Eléctrica, SA.U., haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de fer-se segons el projecte presentat. En cas que calguera introduir modificacions respecte de la documentació presentada, el titular de la present autorització haurà de sol·licitar a esta Direcció de l'Agència Valenciana de l'Energia la corresponent autorització.  
d) El termini d'execució de l'obra serà de díhuit mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització de l'esmentat termini, Iberdrola Distribución Eléctrica, SA.U., podrà sol·licitar-ne una ampliació mitjançant sol·licitud motivada davant esta Direcció de l'Agència Valenciana de l'Energia.   
e) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Condicions d'ordre mediambiental establides en la Declaració d'Impacte Ambiental de 17 de juny de 2011 de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. Es donarà prioritat la campanya citrícola enfront de la fase d'obres, de manera que no se solapen, amb l'objectiu de no dificultar les tasques de recol·lecció i transport de la fruita, que porten associada una elevada presència de treballadors i un intens trànsit de vehicles.  
2. Hauran d'adoptar-se els condicionants establits en els informes sectorials emesos per a l'actuació.  
3. El promotor comunicarà a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Legislatiu 1/2008, d'11 de gener.  
4. Finalitzades les obres, es restauraran a les seues condicions inicials tant les infraestructures de l'entorn de la ST que pogueren resultar danyades, com les superfícies externes del recinte de la ST que s'hagen vist alterades.  
5. Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que poguera detectar-se, haurà de ser comunicat a l'òrgan ambiental competent que establirà, si és el cas, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, cosa que porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, i es concreta en una afecció a les finques particulars incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que s'ha establit en l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; s'informa que la publicació d'esta es farà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, tot i haver-se intentat la notificació, no s'hi haguera pogut efectuar.  
  
La relació de béns i drets afectats pel projecte aprovat de la subestació transformadora ST Vilanova és la següent:  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*  
  
La present resolució no és definitiva en via administrativa i contra esta podrà interposar-se recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 22 de juliol de 2011.- El director de l'Agència Valenciana de l'Energia: Antonio Cejalvo Lapeña.